CELEX: 62018TN0252
Language: lv
Date: 2018-04-22 00:00:00
Title: Lieta T-252/18: Prasība, kas celta 2018. gada 22. aprīlī – European Anglers Alliance/Padome

201806220711970862018/C 240/552522018TC24020180709LV01LVINFO_JUDICIAL20180422484811Lieta T-252/18: Prasība, kas celta 2018. gada 22. aprīlī – European Anglers Alliance/Padome
 ---documentbreak--- C2402018LV4810120180422LV0055481481Prasība, kas celta 2018. gada 22. aprīlī – European Anglers Alliance/Padome
   (Lieta T-252/18)2018/C 240/55Tiesvedības valoda – franču
      Lietas dalībnieki
   
   
      Prasītāja: European Anglers Alliance (Offenbach am Main, Vācija) (pārstāvis: L.-B. Buchman, advokāts)
   
      Atbildētāja: Eiropas Savienības Padome
   
      Prasījumi
   
   Prasītājas prasījumi Vispārējai tiesai ir šādi:
   
            —
         
         
            atzīt European Anglers Alliance interesi celt prasību;
         
      
            —
         
         
            atcelt Padomes Regulas (ES) 2018/120 (2018. gada 23. janvāris), ar ko 2018. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Savienības ūdeņos un – attiecībā uz Savienības zvejas kuģiem – konkrētos ūdeņos, kas nav Savienības ūdeņi, un ar ko groza Regulu (ES) 2017/127 (OV 2018, L 27, 1. lpp.), 9. panta 4. un 5. punkta noteikumus, jo:
            
                     —
                  
                  
                     ar tiem, ņemot vērā šajos noteikumos izvirzīto mērķi, tiek radīta nepamatota diskriminācija starp Eiropas Savienības pilsoņiem un tiek pārkāpts vienlīdzības princips;
                  
               
                     —
                  
                  
                     Eiropas Savienības Padome ir pārsniegusi savu novērtējuma brīvību, neņemdama vērā nekādus objektīvus datus par jūras atpūtas zvejā iegūtās nozvejas ietekmi uz jūrasasaru krājumiem;
                  
               
                     —
                  
                  
                     ar tiem tiek pārkāpts samērīguma princips un netiek ievērots Kopējās zivsaimniecības politikas 17. pants, jo acīmredzami nav tikusi ņemta vērā jūras atpūtas zvejas ekonomiskā un socioloģiskā nozīme.
                  
               
      
      Pamati un galvenie argumenti
   
   Prasības pamatošanai prasītāja izvirza trīs pamatus.
   
            1.
         
         
            Ar pirmo pamatu tiek apgalvots vienlīdzīgas attieksmes principa pārkāpums, jo ar apstrīdētajiem Regulas (ES) 2018/120 noteikumiem, ņemot vērā izvirzīto mērķi, tiekot radīta nepamatota diskriminācija starp Eiropas Savienības pilsoņiem, kā arī starp atpūtas makšķerniekiem un rūpniecisko zveju.
         
      
            2.
         
         
            Ar otro pamatu tiek apgalvots, ka Padome ir pārsniegusi savu novērtējuma brīvību.
         
      
            3.
         
         
            Ar trešo pamatu tiek apgalvots, ka ir pārkāpts samērīguma princips.